**Lääkelupa** on lupa lääkehoidon toteuttamiseen. Lääkehoitoa toteuttavat pääsääntöisesti lääkehoidon ja ammatillisen koulutuksen saaneet terveydenhuollon ammattihenkilöt yksikön lääkehoitosuunnitelman mukaisesti sekä osa sosiaalihuollon ammattilaisista, joilla on riittävä lääkehoidon koulutus.

Turvallinen lääkehoito
----------------------

Työnantaja vastaa siitä, että lääkehoito on potilaalle ja asiakkaalle turvallista, ja huolehtii, että jokaisessa työvuorossa on riittävästi terveydenhuollon ammattihenkilöitä toteuttamaan lääkehoitoa. Lääkehoidon kokonaisuudesta vastaa yksikön vastuulääkäri. Työnantaja määrittelee työntekijöiltä vaadittavan lääkehoidon teoriakoulutuksen sisällön ja laajuuden siten, että koulutuksen antama osaaminen vastaa yksikön lääkehoidon vaativuutta. 

Työnantajan täytyy ennakoivasti ja riittävän ajoissa:

* järjestää työntekijöille lääkehoidon lisäkoulutusta
* varmistaa työntekijöiden osaaminen
* huolehtia työntekijöiden riittävästä perehdyttämisestä, jos työntekijän lääkehoidon tehtävät laajenevat tai muuttuvat vaativammiksi.

On tärkeää huomioida erityisesti niiden työntekijöiden osaamisen ja lääkelupien päivittämisestä, jotka eivät ole pitkään aikaan toteuttaneet lääkehoitoa, mutta joille ollaan siirtämässä lääkehoidon tehtäviä. Lisäksi erityisryhmien (esimerkiksi lasten ja vanhusten) lääkehoidon toteuttamiseen osallistuvilta työtekijöiltä vaaditaan lisäkoulutusta erityisryhmien lääkehoidosta.

Osaamisen varmistaminen
-----------------------

Teoriaosaaminen varmistetaan kirjallisella tai suullisella kokeella. Sen sijaan käytännön osaaminen varmistetaan 3–5 näytöllä jokaisesta lääkehoidon toteuttamisen osa-alueesta, joka kuuluu työntekijän lääkehoidon tehtäviin. Näytön vastaanottaa kokenut ja laillistettu terveydenhuollon ammattihenkilö. Lääkelupaan täytyy yksilöidä riittävästi, ketä ja mitä lääkehoidon tehtäviä lääkelupa koskee. Kirjallisen lääkeluvan myöntää lääkäri. 

Eri ammattiryhmillä on peruskoulutuksensa puolesta erilaisia oikeuksia harjoittaa ammattiaan. Niistä voi lukea lisää Valviran sivuilta 

Lääkeluvat ovat voimassa yleensä korkeintaan 5 vuotta, jonka jälkeen ne tulee uusia. Lupien suorittamiseksi Lääkehoidon osaamisen perusteet –kurssi (LOVe LOP tai vastaava, lääkelaskutentti ja PKV-lääkkeiden käsittelyyn oikeuttava tentti näyttöineen) tulee olla suoritettuna vähintään 5 vuoden välein.

Suorittaminen
-------------

Työntekijänä Hyvän Hoidon Palvelut Oy:n kautta sinun on mahdollista suorittaa LOVe LOP- lääkeluvat. LOVe-lääkeluvat sisältävät lääketentit, lääkkeenjakonäytöt ja lääkärin myöntämän lääkehoitoluvan. 

Sairaanhoitajienkin tulee suorittaa osaamisensa ylläpitämiseksi tarvittavat kurssit ja tentit, vaikka heillä onkin ammattinsa puolesta valmiudet lääkehoidon toteuttamiseen. Sairaanhoitajat tarvitsevat lisäkoulutuksen ja kirjallisen luvan vaativan lääkehoidon toteuttamiseen kuten i.v.-lääkehoitoon, kipupumppuhoitoon, verensiirtoihin ja rokottamiseen.

Näyttöinä lähihoitajilta vaaditaan yleisesti lääkkeenjako suoritettuna kolme kertaa sekä pkv-ja s.c.-näytöt. Näyttöjen teoriaperusteisiin ja kriteereihin tulee perehtyä ja näytöt voi vastaanottaa kokenut terveydenhuollon ammattihenkilö eli käytännössä sairaanhoitaja tai terveydenhoitaja, joka on työskennellyt kyseisellä toiminta-alueella kolme vuotta.

Valvonta
--------

Valvonta lääkehoitosuunnitelmien ja lääkelupien suhteen on ollut aiemmin melko vähäistä. Ainakaan sosiaalihuollon toimijoiden puolella ei aina olla tiedetty, että lääkehoitosuunnitelma pitäisi olla lääkärin hyväksymä. Käytäntöjä on selvästi viime vuosina lähdetty yhtenäistämään. Eri kuntien ja eri alueiden Aluehallintovirastot ja Valvira tulkitsivat asioita hieman eri tavalla. Palveluita ostava, järjestävä taho voi määrittää myös suosituksia tiukempia vaatimuksia palveluntuotantoonsa. Yrityksemme on pyrkinyt selvittämään vaatimuksia ja pääsääntöisesti noudattaa STM:n "Turvallinen lääkehoito"–oppaan suosituksia.

Lähteet
-------

1. ↑  Fimea *fimea.fi*.
2. ↑  Avi *avi.fi*.
3. ↑  Valvira *valvira.fi*.  Arkistoitu 22.1.2021. Viitattu 14.11.2023.
4. ↑  Hyvän Hoidon Palvelut Oy *hyvanhoidonpalvelut.fi*.
5. ↑  Turvallinen lääkehoito opas *julkaisut.valtioneuvosto.fi*.